OpenLLM-France/wikimedia huggingface dataset:
# Chen Lijun

Chen Lijun, txineraz 谌 利军, (Yiyang, Txina, 1993ko uztailaren 8a) halterofilian aritzen den kirolari txinatarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina eskuratu zuen halterofilian ≤67 kilo kategorian, bi jasoalditan 332 kilo lortuz eta kategoriako Olinpiar Jokoetako errekor (OE) totala ezarriz; Luis Javier Mosquera kolonbiarraren (zilarrezko domina) eta Mirko Zanni italiarraren (brontzezko domina) aurretik sailkatu zen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Halterofilia ≤67 kilo, gizonezkoa, 332 kg OE totala |

## Erreferentziak

* ↑ «Chen Lijun» olympedia.org (Ingelesez)
* ↑ «Chen Lijun» olympics.com (Gaztelaniaz)
* ↑ Emaitzak 2020 olympedia.org (Ingelesez)

## Kanpo estekak

* Datuak: Q15093690
# Chen Meng

Chen Meng, (txinera tradizionalez: 陈梦, Qingdao, Shandong (Txina), 1994ko urtarrilaren 15a) mahai-tenis jokalari txinatara da.
Munduko txapelduna izan da bakarka 2020an ITTF Emakumezkoen Munduko Kopan, eta ITTF World Tour Final Handia irabazi du 2017, 2018 eta 2019an.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina irabazi zuen bakarkako modalitatean, Sun Yingsha herrikidea (zilarrezkoa) eta Mima Ito japoniarra (brontzezkoa) garaituz. Urrezkoa irabazi zuen, halaber, Txinako taldearekin taldekako modalitatean, Japoniako (zilarrezkoa) eta Hong Kongeko (brontzezkoa) hirukoteen aurretik sailkatuz. Hauek osatzen zuten Txinako hirukotea: Chen Meng, Sun Yingsha eta Wang Manyu-k.
2024ko Udako Olinpiar Jokoetan, Parisen, bakarka zein taldeka urrezko dominak eskuratu zituen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Bakarka, emakumezkoa |
| 2020 | Tokio Japonia | 01 ! | Taldeka, emakumezkoa |
| 2024 | Paris ( Frantzia) | 01 ! | Bakarka, emakumezkoa |
| 2024 | Paris ( Frantzia) | 01 ! | Taldeka, emakumezkoa |

## Erreferentziak

* ↑ (Ingelesez) «Chen Meng Defeats Sun Yingsha 4-2 to Clinch Olympic Gold» edgesandnets.com 2021-07-29 (Noiz kontsultatua: 2021-07-30).
* ↑ «Chen Meng» olympedia.org 2021-11-12an begiratua(Ingelesez)
* ↑ «Chen Meng» Olympics.com 2021-11-12an begiratua (Gaztelaniaz)
* ↑ "Mahai-tenisa, bakarka, emaitzak 2020" olympedia.org (Ingelesez)
* ↑ "Mahai-tenisa, bakarka, emaitzak 2020" olympedia.org (Ingelesez)

## Kanpo estekak

* Datuak: Q13360632
* Multimedia: Chen Meng / Q13360632
# Chen Aisen

Chen Aisen txineraz 陈 艾森, (Guangzhou, Canton (Txina), 1995eko urriaren 22a) jauzietan lehiatzen den kirolari txinatarra da.

## Olinpiar Jokoak

2016ko Udako Olinpiar Jokoetan, Rio 2016an (Rio de Janeiro), urrezkoa eskuratu zuen 10 m-ko plataforman, Germán Sánchez mexikarraren (zilarrezkoa) eta David Boudia estatubatuarraren (brontzezkoa) aurretik sailkaturik. Halaber, urrezkoa lortu zuen 10 m-ko plataforma sinkronizatuan, [[Lin Yue] herrikidearekin batera eta David Boudia / Steele Johnson estatubatuarren (zilarrezkoa) eta Tom Daley / Daniel Goodfellow britainiarren (brontzezkoa) aurretik sailkaturik.
2020ko Udako Olinpiar Jokoetan, Tokio 2020an (Tokio), 10 m-ko plataforma sinkronizatuan, zilarrezkoa lortu zuen Chen Aisen herrikidearekin batera, Tom Daley / Matty Lee britainiar bikotearen atzetik (urrezkoa) eta Oleksandr Bondar / Viktor Minibaev ROCekoaren aurretik (brontzezkoa).

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 01 ! | 10 m-ko plataforma, gizonezkoa |
| 2016 | Rio de Janeiro Brasil | 01 ! | 10 m-ko plataforma sinkronizatua, gizonezkoa |
| 2020 | Tokio Japonia | 02 ! | 10 m-ko plataforma sinkronizatua, gizonezkoa |

## Erreferentziak

* ↑ «Chen Aisen» olympedia.org 2021-10-30ean begiratua. (Ingelesez)
* ↑ "Chen Aisen" Olympics.com 2021-10-30ean begiratua (Gaztelaniaz)
* ↑ jauziak 10 m-ko plataforma, emaitzak 2016 olympedia.org (Ingelesez)
* ↑ jauziak 10 m-ko plataforma sinkroniatua, emaitzak 2016 olympedia.org (Ingelesez)
* ↑ jauziak 10 m-ko plataforma sinkronizatua, emaitzak 2020 olympedia.org (Ingelesez)

## Kanpo estekak

* Datuak: Q19559915
* Multimedia: Chen Aisen / Q19559915
# Chen Long

Chen Long (txinera sinplifikatuz: 谌龙; pinyinez: Chén Lóng; Huangshi), (1989ko urtarrilaren 18a) badmintonen lehiatzen den txinatarra da. Hiru Udako Olinpiar Jokotan, esku hartu zuen: Londres 2012an Londres, brontzezko domina lortu zuen bakarkako proban, Rio 2016an (Rio de Janeiro), urrezkoa eskuratu zuen, eta Tokio 2020an (Tokio), berriz, zilarrezkoa, hauek ere bakarkako proban.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2012 | Londres Erresuma Batua | 03 ! | Bakarka, gizonezkoa |
| 2016 | Rio de Janeiro Brasil | 02 ! | Bakarka, gizonezkoa |
| 2020 | Tokyo Japonia | 01 ! | Bakarka, gizonezkoa |
| Munduko Badminton Txapelketa ||||
| Urtea | Lekua | Domina | Kategoria |
| 2014 | Kopenhage Danimarka | 03 ! | Bakarka, gizonezkoa |
| 2015 | Jakarta Indonesia | 03 ! | Bakarka, gizonezkoa |
| 2017 | Glasgow Erresuma Batua | 01 ! | Bakarka, gizonezkoa |
| 2018 | Nanjing Txina | 01 ! | Bakarka, gizonezkoa |
| Asiako Badminton Jokoak ||||
| Urtea | Lekua | Domina | Kategoria |
| 2010 | Guangzhou Txina | 01 ! | Taldeka, gizonezkoa |
| 2014 | Incheon Hego Korea | 02 ! | Bakarka, gizonezkoa |
| 2014 | Incheon Hego Korea | 02 ! | Taldeka, gizonezkoa |
| 2018 | Jakarta Indonesia | 01 ! | Taldeka, gizonezkoa |
| Asiako Txapelketa ||||
| Urtea | Lekua | Domina | Kategoria |
| 2009 | Suwon Hego Korea | 02 ! | Bakarka, gizonezkoa |
| 2011 | Chengdu Txina | 03 ! | Bakarka, gizonezkoa |
| 2012 | Qingdao Txina | 03 ! | Bakarka, gizonezkoa |
| 2013 | Taipei Taipei | 02 ! | Bakarka, gizonezkoa |
| 2015 | Wuhan Txina | 03 ! | Bakarka, gizonezkoa |
| 2016 | Wuhan Txina | 02 ! | Bakarka, gizonezkoa |
| 2017 | Wuhan Txina | 01 ! | Bakarka, gizonezkoa |
| 2017 | Wuhan Txina | 02 ! | Bakarka, gizonezkoa |

## Erreferentziak

* ↑ "Chen Long" olympedia.org. (Ingelesez)
* ↑ "Chen Long" BWFren datu-basea.

## Kanpo estekak

* Datuak: Q715563
* Multimedia: Chen Long / Q715563
# Chen Duxiu

Chen Duxiu (Anhui probintzia, Txina, 1879ko urriaren 8a - Jiangjin Barrutia, Sichuan, Txina, 1942ko maiatzaren 27a) txinera idazlea eta politikaria izan zen. Literaturan herri-hizkuntza erabiltzearen aldekoa zen eta haren erabilera eta joera berritzaileko zenbait aldizkari zuzendu zituen. 1920an Txinako Alderdi Komunistaren sortzaileetarikoa izan zen, eta 1921ean alderdiko lehen idazkari nagusia. Zazpi urtez inork zalantzan jartzen ez zuen lehendakaria izan zen. 1924tik Kuomintangekin zituen harremanek liskarrak sortu zituzten buruzagi komunisten artean, eta 1927an, Kominternen iritziari jarraituz, buruzagitzatik kanpo utzi zuten eta 1929an alderditik egotzia izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q369681
* Multimedia: Chen Duxiu / Q369681
# Chen Jingrun

Chen Jingrun (txinera sinplifikatuz: 陈景润; txinera tradizionalez: 陳景潤; pinyinez: Chén Jǐngrùn; Wade-Giles: Ch'en Ching-jun; Foochow erromanizatua: Dìng Gīng-ê̤ṳng, 1933ko maiatzaren 22a - 1996ko martxoaren 19a) zenbakiaren teoriari ekarpen esanguratsuak egin zizkion matematikari txinatarra izan zen.
* Datuak: Q715284
* Multimedia: Chen Jingrun (mathematician) / Q715284
# Chen Lili

Chen Lili, (txinera tradizionalez: 陳莉莉; txinera sinplifikatuz: 陈莉莉; pinyinez: Chén Lìlì), (Nanchong, Txina, 1980) txinatar emakumezko abeslari, modelo eta aktore transgeneroa da. 2004an nazioartean ezaguna egin zen emakumezkoen hainbat edertasun-lehiaketatan parte hartu zuenean edota lehiatzen saiatu zenean.

## Bizitza

1980ko otsailean jaio zen Nanchongen. Jaiotzean gizonezko generoa esleitu eta Cheng Yongjun izena jarri zioten. Haatik, bere burua emakumetzat zeukanez, 2003ko azaroan sexua berresleitzeko ebakuntza egin zioten Qingdaon. 2004ko otsailaren 11n Nanchongeko Segurtasun Publikoko bulegoak emakumezko sexua islatzen zuen nortasun agiria eman zion.

## Erreferentziak

* ↑ (Ingelesez) «China's transsexual eyes Miss World crown» China Daily 2004-02-26 (Noiz kontsultatua: 2020-06-30).
* Datuak: Q5090842
# Cireșu (Mehedinți)

Cireșu Errumaniako udalerri bat da, Mehedinți konderrian. 483 biztanle ditu, 52,92 kilometro koadroko azaleran banatuta.

## Herriak

Udalerrian honako herriak daude:
Cireșu $^{(en)}$ Bunoaica $^{(en)}$ Jupânești $^{(en)}$ Negrușa $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2974190
# Ciriego

Ciriego, Espainiako Kantabria autonomia erkidegoko Santander hiriburuan dagoen eremu bat da, San Román de la Llanilla herrian.
# Cirieñu

Cirieñu, gaztelaniaz Cirieño, Espainiako Asturias autonomia erkidegoko Sebarga parrokian dagoen herri bat da, Amieva udalerrian.
# Cirigliano

Cirigliano Italiako udalerri bat da. Materako probintzian kokatuta dago, Basilicata eskualdean. 284 biztanle ditu, 14,9 kilometro koadroko azaleran banatuta.

## Mugakideak

Ciriglianok honako udalerri hauekin egiten du muga:
Accettura Gorgoglione Stigliano Pietrapertosa

## Kanpo estekak

* Datuak: Q52282
* Multimedia: Cirigliano / Q52282
# Cirfontaines-en-Ornois

Cirfontaines-en-Ornois Frantziako udalerria da, Marne Garaia departamenduan dagoena, Ekialde Handia eskualdean. 2013an 86 biztanle zituen.

## Demografia
### Biztanleria

2007an Cirfontaines-en-Ornois udalerrian erroldatutako biztanleak 86 ziren. Familiak 29 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 8 seme-alabarik gabeko familiak ziren eta 13 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 45 etxebizitza zeuden, 35 familiaren etxebizitza nagusia ziren, 6 bigarren erresidentzia ziren eta 4 hutsik zeuden. 44 etxeak ziren eta 1apartamentu bat zen. 35 etxebizitza nagusietatik 26 bere jabearen bizilekua ziren, 6 alokairuan okupaturik zeuden eta 2 doan lagata zeuden; 2 etxek bi gela zituzten, 3 etxek hiru zituzten, 4 etxek lau zituzten eta 25 etxek bost zituzten. 29 etxek euren parking plaza propioa zuten azpian. 13 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Cirfontaines-en-Ornois udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 8 | 75-79 | 4 |
| 4 | 70-74 | 4 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 4 | 50-54 | 4 |
| 4 | 45-49 | 4 |
| 4 | 40-44 | 0 |
| 0 | 35-39 | 0 |
| 4 | 30-34 | 4 |
| 4 | 25-29 | 0 |
| 0 | 20-24 | 4 |
| 4 | 15-19 | 4 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 55 ziren, horien artean 37 aktiboak ziren eta 18 inaktiboak ziren. 37 pertsona aktiboetatik 33 lanean zeuden (20 gizon eta 13 emakume) eta 4 langabezian zeuden (1 gizon eta 3 emakume). 18 pertsona inaktiboetatik 4 erretiraturik zeuden, 7 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 erauzte enpresa zen eta 2 eraikuntza enpresak ziren.
2000. urtean Cirfontaines-en-Ornois udalerrian 9 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q957972
* Multimedia: Cirfontaines-en-Ornois / Q957972
# Ciria

Ciria Soriako probintziako udalerria da. Soriatik 45 kilometrora dago. 2008ko erroldaren arabera 105 biztanle zituen 52,64 km²-ko azaleran.

## Ikus, gainera

* Soriako udalerrien zerrenda

## Kanpo estekak

* Datuak: Q832152
* Multimedia: Ciria, Soria / Q832152
# Ciriaco de Mita

Luigi Ciriaco De Mita (Nusco, Avellinoko probintzia, 1928ko otsailaren 2a - Avellino, 2022ko maiatzaren 26a) italiar politikaria izan zen. 1988-1989 bitartean Italiako lehen ministroa eta 2009-2013 bitartean europarlamentaria izan zen.

## Bizitza

1984an Kristau-demokraziako idazkari nagusi hautatu zuten. Kargu horretatik alderdiaren barne bizitza dekadentea berrantolatu zuen eta lankidetza gobernuak sustatu zituen errepublikazale liberalekin, sozialdemokratekin eta sozialistekin. Formula horri esker lortu zuen Bettino Craxik gobernu buru izatea, alderdi txiki bateko ordezkaria izan arren.
1987an krisia zabaldu zen gobernu plataforman, eta behin-behineko irtenbide gisa, Giovanni Goria ekonomista izendatu zuten gobernuburu, harik eta hurrengo urtean kargurako Mita izendatu zuten arte. 1989an Arnaldo Forlanik ordezkatu zuen alderdiko idazkari gisa, eta gobernua uztea erabaki zuen. Orduan, alderdiko lehendakari izendatu zuten, baina 1990eko otsailean eman zuen dimisioa, urte bereko azaroan berriro onartzeko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/09/08 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q316226
* Multimedia: Ciriaco De Mita / Q316226
# Ciriaco Errasti

Ciriaco Errasti Siunaga (Eibar, Gipuzkoa, 1904ko abuztuaren 8a - Eibar, Gipuzkoa, 1984ko azaroaren 8a) euskal herritar futbolaria zen. Espainiako futbol selekzio nazionalarekin internazionala izan zen hamalau partidutan, horien artean Italiako 1934ko Munduko Futbol Txapelketan jokatutakoak.

## Taldeak

* Lagun Artea
* Eibar KE
* Deportivo Alavés (1925-1931)
* Real Madrid (1931-1938)

## Palmaresa
### Txapelketa nazionalak

| Txapelketa | Taldea | Herrialdea | Urtea |
| Espainiako Futbol Liga | Real Madrid | Espainia | 1931-1932 |
| Espainiako Futbol Liga | Real Madrid | Espainia | 1932-1933 |
| Espainiako Errege Kopa | Real Madrid | Espainia | 1933-1934 |
| Espainiako Errege Kopa | Real Madrid | Espainia | 1935-1936 |
* Datuak: Q722523
# Charly García

Carlos Alberto García Moreno (Buenos Aires, 1951ko urriaren 23a), ezagunagoa Charly García izen artistikoaz, argentinar musikaria da.

## Bizitza

Lau urterekin bazekien pianoa jotzen, eta hamabi zituela, musika klasikoko bakarlari-diploma jaso zuen. Hamalaurekin antolatu zuen bere lehenengo musika-taldea, To Walk Spanish izenekoa, The Beatles eta The Rolling Stones taldeen bertsioak jotzeko. Geroago, Sui Generis taldea sortu zuen, Nito Mestre eta Carlos Piegarirekin batera, eta talde harekin grabatu zituen bere lehenengo diskoak: Vida (1972), Confesiones de Invierno (1973) eta Instituciones (1974). Baina 1975ean, taldea desegin egin zen.
Geroxeago, La Máquina de Hacer Pájaros taldea sortu zuen, eta talde horrekin bi disko kaleratu zituen: La Máquina de Hacer Pájaros (1976) eta Películas (1977). 1978an, beste talde bat sortu zuen: Serú Girán. Talde harekin ez zuen arrakasta handirik izan, baina bost disko grabatu zituen 1982. urtea bitartean. Taldea desegin zenean, beste talde bat antolatu zuen berriro, Andrés Calamarorekin, eta arrakasta handia izan zuen, batez ere Yendo de la Cama al Living abestia ezagutarazi zutenez geroztik. Hurrengo urtean, Fito Páezek hartu zuen Calamaroren lekua teklatuetan. Talde berri horren lehenengo lanak Clics Modernos eta Piano Bar izan ziren.
1986an, beste aldi bat hasi zen Garcíaren musika-karreran. Serú Girán taldeko lagun batekin, Pedro Aznarrekin, Tango diskoa kaleratu ondoren, bakarlari gisa hasi zen lanean. 1987an Parte de la religión diskoa kaleratu zuen, eta geroago, argitaratu gabe zeuzkan abestien bilduma bat argitaratu zuen: Cómo conseguir chica. 1991n, Pedro Aznarrekin batera ostera ere, Tango 4 grabatu zuen, eta urtebete geroago, Serú Giráneko taldekideekin batera, Serú Girán 92. Hurrengo lana opera-rock bat izan zuen: La hija de la lágrima (1994). 1995ean, berriz, Estaba en llamas cuando me acosté plazaratu zuen. 1996an, Say No More argitaratu zuen, berak sortutako izen bereko diskoetxeak ekoitzia, eta geroago, Constant Concept, Mercedes Sosarekin.
1980ko hamarkadan hasi eta gaur arte hainbat errezitaldi eman ditu, bai bakarka eta baita taldean ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) Charly Garcíaren webgunea last.fm-n
* Datuak: Q467940
* Multimedia: Charly García / Q467940
# Charly Gaul

Charly Gaul (Pfaffenthal, 1932ko abenduaren 8a -2005eko abenduaren 6a) txirrindulari luxenburgotarra izan zen.
Bere igoerarako gaitasunen ondorioz, "Mendietako Aingerua" ezizena hartu zuen. 1958. urtean Frantziako Tourra irabazi zuen, baita 10 etapa ere. Italiako Giroa ere birritan irabazi zuen (1956 eta 1959).

## Palmaresa

1951
* Flèche du Sud
* 3. Austriako Itzulian
1952
* 2. Austriako Itzulian
1953
* Flèche du Sud
* 3. Luxenburgoko errepide txirrindularitzako txapelketa
* 3. Luxenburgoko Itzulian
1954
* 2. Luxenburgoko errepide txirrindularitzako txapelketa
* 2. Luxenburgoko Itzulian
* 3. Munduko errepideko txapelketan
1955
* Tour du Sud-Est
* 3. Frantziako Tourrean, Mendiko sailkapena eta 2 etapa
* 3. Luxenburgoko Itzulian
1956
* Luxenburgoko errepide txirrindularitzako txapelketa
* Italiako Giroa, Mendiko sailkapena eta 3 etapa
* Frantziako Tourreko Mendiko sailkapena eta 2 etapa
* Luxenburgoko Itzulia
1957
* Luxenburgoko errepide txirrindularitzako txapelketa
* 4. Italiako Giroan eta 2 etapa
1958
* Frantziako Tourra eta 4 etapa
* 3. Italiako Giroan eta etapa 1
* 2. Luxenburgoko errepide txirrindularitzako txapelketan
1959
* Luxenburgoko errepide txirrindularitzako txapelketa
* Italiako Giroa, Mendiko sailkapena eta 3 etapa
* Frantziako Tourreko etapa 1
* Luxenburgoko Itzulia
1960
* Luxenburgoko errepide txirrindularitzako txapelketa
* 3. Italiako Giroan eta etapa 1
1961
* Luxenburgoko errepide txirrindularitzako txapelketa
* 3. Frantziako Tourrean eta etapa 1
* 4. Italiako Giroan eta etapa 1
* Luxenburgoko Itzulia
1962
* Luxenburgoko errepide txirrindularitzako txapelketa

## Sailkapen orokorra Itzuli Handietan

| Itzuli Handia | 1953 | 1954 | 1955 | 1956 | 1957 | 1958 | 1959 | 1960 | 1961 | 1962 | 1963 |
| Italiako Giroa | — | — | — | 1. | 4. | 3. | 1. | 3. | 4. | UT | — |
| Frantziako Tourra | UT | UT | 3. | 13. | UT | 1. | 12. | — | 3. | 9. | UT |
| Espainiako Vuelta | — | — | — | — | — | — | — | UT | — | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

* Charly Gaul - ProCyclingStats
* Datuak: Q15983
* Multimedia: Charly Gaul / Q15983
# Charmarita

Charmarita karbonato motako minerala da eta quintinite taldearen kidea da.

## Ezaugarriak

Charmarita karbonato mineralaren formula kimikoa hau da: ${\ce {Mn2+4Al2(OH)12[CO3] * 3H2O}}$. ]]ren arabera sortzen ditu kristalak.

## Erreferentziak

* 1 2 (Ingelesez) «Charmarite: Mineral information, data and localities.» www.mindat.org (Noiz kontsultatua: 12-05-2019).
# Charlène Favier

Charlène Favier (1985) emakume zinema zuzendari, gidoilari eta ekoizle frantsesa da.

## Biografia

Charlène Favierek film laburrak idatzi eta zuzentzen hasi zuen bere ibilbidea. 2018an, Odol Gorri film laburra zuzendu zuen, Noée Abita aktorearekin. Filma hainbat jaialditan saritua izan zen. Proiektua Unifrance Cannes 2019 Sarirako eta 2020ko Film Laburren César sarirako ere aukeran egon zen.
2020an, Charlène Favierek Slalom bere lehen film luzea aurkezten zuen, 2020ko Canneseko zinema-jaialdiko lehiaketa ofizialean hautatua. Noée Abita aktorea protagonista izan zen, Jérémie Renier aktore belgikarrarekin lagunduta. Zuzendariak bizitako esperientzia batetik abiatu zen, haren bitartez kirol munduko jazarpenak eta sexu erasoak azaltzeko.
Charlène Favier Time Art agentzia artistikoak ordezkatzen du.

## Filmografia
### Laburmetraiak

* 2012: Free Fall
* 2015: Omessa
* 2018: Odol Gorri

### Luzemetraiak

* 2020: Slalom
* 2021: Oxana

### Dokumentala

* 2010: Is Everything Possible, Darling ?

## Kanpo estekak

* Datuak: Q100566035
# Clash by Night

Clash by Night (1952) Fritz Langek zuzendutako zuri-beltzezko filma da, Barbara Stanwyck, Paul Douglas, Marilyn Monroe eta Robert Ryan aktoreek antzeztua. Clifford Odets idazlearen antzezlan batean dago oinarrituta.

## Argumentua

* Oharra: Atal honek istorio osoa edo amaiera argitzen du.
Moe Doyle (Barbara Stanwyck) etxera itzulia da, Kaliforniako Monterey herri arrantzalera. Kanpoan emnadako urteak ez dira onak izan berarentzat eta nahiko etsita dago. Jerry arrantzale helduak ezkontzeko eskatzen dionean Moek onartu egingo du. Orduan Earl Pfeiffer herriko zinema aretoko beharginak Moe limurtuko du. Eta Jerry egoeraz ohartu orduko laguna hiltzen saiatuko da.

## Aktoreak

| Aktorea | Pertsonaia |
| Barbara Stanwyck | Moe Doyle |
| Paul Douglas | Jerry d'Amato |
| Robert Ryan | Earl Pfeiffer |
| Marilyn Monroe | Peggy |

## Kanpo estekak

* (Ingelesez) Filma IMDB atarian
* Datuak: Q1766802
* Multimedia: Clash by Night (film) / Q1766802
# Clashnessie

Clashnessie, Eskoziako gaeleraz: Clais an Easaidh, Eskoziako Highland eskualdeko baserriz osatutako kostaldeko herri bat da, Sutherland barrutian.

## Kanpo estekak

* Datuak: Q2496091
* Multimedia: Clashnessie / Q2496091
# Clarés de Ribota

Clarés de Ribota Zaragozako probintziako udalerria da, Aragoin, Espainia. 2008an 117 biztanle zituen 8,6 kilometro koadroko azaleran. Calatayudeko Erkidegoan dago.

## Kanpo estekak

* Datuak: Q1650641
* Multimedia: Clarés de Ribota / Q1650641
# Clash Of Clans

Clash of Clans Supercell enpresa finlandiarraren bideo-joko bat da. Bertan dituzun elementuekin hiri bat osatu behar duzu, zurea defenditu eta besteena eraso zure tropekin. Zure hiria defenditzeko hainbat defentsa jarri ditzakezu udaletxearen inguruan.

## Kanpo estekak

* Datuak: Q13399098
* Multimedia: Clash of Clans / Q13399098
# Clashmore

Clashmore (irlanderaz Clais Mhór) Irlandako hegoaldeko Waterfordeko konderriaren mendebaldean dagoen udalerri bat da.

## Kanpo estekak

* Datuak: Q3775811